**13 במרץ 2019**

**וואן טכנולוגיות:**

**ההכנסות בשנת 2018 גדלו לכ-1.43 מיליארד שקל;**

**הרווח הנקי השנתי - כ-69.1 מיליון שקל**

**ההכנסות ברבעון הרביעי של 2018 עלו בכ-4.9% לכ-400 מיליון שקל; הרווח הנקי ברבעון - כ-20.8 מיליון שקל**

**החברה חילקה לבעלי מניותיה במהלך 2018 דיבידנדים בסך של כ-43.8 מיליון שקל**

**עדי אייל, מנכ"ל החברה: "אנו מסכמים את שנת 2018 עם צמיחה בפעילות ויציבות ברווחיות, ונערכים להאצת הצמיחה בשנת 2019. לקראת סוף שנת 2018 ביצענו שתי עסקאות משמעותיות בתחום התוכנה, במסגרתן רכשנו את החברות אדוונטק ואת סנס BI, רכישות שצפויות להניב קצב הכנסות מצרפי של כ-120 מיליון שקל בשנה, ולמצב את וואן כחברה המובילה בישראל בתחום ה-SAP, ולהעמיק את החדירה שלנו לתחום ה-BI. במקביל לרכישות, ביצענו מספר מהלכים משמעותיים נוספים, שיביאו להרחבת מגוון הפתרונות שוואן מציעה ללקוחותיה, לרבות העמקת הפעילות בעולמות הדיגיטל, הענן והמובייל, ושינוי המבנה הארגוני של הקבוצה לייעול תהליכי הניהול בחברות הקבוצה. אנו מאמינים, כי כל אלה יבואו לידי ביטוי במהלך שנת 2019".**

**חברת וואן טכנולוגיות,** שהינה מחברות ה-IT המובילות בישראל, מסכמת את הרבעון הרביעי ואת שנת 2018 כולה.

**עיקרי תוצאות שנת 2018**

**הכנסות החברה** בשנת 2018עלו בכ-2.6% לכ-1.43 מיליארד שקל, בהשוואה לכ-1.39 מיליארד שקל בתקופה המקבילה אשתקד. העלייה בהכנסות נבעה מגידול אורגני בהכנסות במגזר פתרונות ושירותי תוכנה ובמגזר פתרונות תשתיות ומחשוב.

* **הכנסות מגזר התוכנה** עלו בשנת 2018 בכ-4.1% לכ-627 מיליון שקל, בהשוואה לכ-602.1 מיליון שקל בתקופה המקבילה אשתקד. הגידול נובע בחלקו מגידול אורגני בפעילות מגזר זה, ובחלקו מאיחוד לראשונה של חברות שנרכשו בתקופת הדוח.
* **הכנסות מגזר התשתיות** עלו בשנת 2018 בכ-2.7% לכ-693 מיליון שקל, בהשוואה לכ-675 מיליון שקל בתקופה המקבילה אשתקד. הגידול נובע מגידול בפעילות החברה במגזר זה.
* **הכנסות מגזר שירותים מנוהלים** הסתכמו בשנת 2018 בכ-128 מיליון שקל, בדומה לתקופה המקבילה אשתקד.

**הרווח הגולמי** בשנת 2018 עלה בכ-1.1% לכ-242 מיליון שקל, בהשוואה לכ-239.1 מיליון שקל בתקופה המקבילה אשתקד. שיעור הרווח הגולמי בשנת 2018 הסתכם בכ-16.9%, בהשוואה לכ-17.1% בתקופה המקבילה אשתקד.

**הרווח התפעולי** בשנת 2018 הסתכם בכ-94.2 מיליון שקל (כ-6.6% מההכנסות), בהשוואה לרווח תפעולי של כ-96 מיליון שקל בתקופה המקבילה אשתקד (כ-6.9% מההכנסות).

* **הרווח התפעולי במגזר התוכנה** הסתכם בשנת 2018 בכ-63 מיליון שקל, בהשוואה לכ-64 מיליון שקל בתקופה המקבילה אשתקד.
* **הרווח התפעולי במגזר התשתיות** עלה בשנת 2018 בכ-1.4% לכ-33.7 מיליון שקל, בהשוואה לכ-33.3 מיליון שקל בתקופה המקבילה אשתקד.
* **הרווח התפעולי במגזר שירותים מנוהלים** הסתכם בשנת 2018 לכ-6 מיליון ש"ח לכ-5.7 מיליון שקל, בהשוואה לכ-5.9 מיליון שקל בתקופה המקבילה אשתקד.

**ה-EBITDA** בשנת 2018 הסתכם בכ-110.5 מיליון שקל, בהשוואה לכ-113.1 מיליון שקל בתקופה המקבילה אשתקד. הקיטון נובע מהירידה ברווח התפעולי.

**החברה סיימה את שנת 2018 עם גידול של כ-3.4% ברווח הנקי** לכ-69.1 מיליון שקל (כ-65.7 מיליון שקל מיוחס לבעלי המניות), בהשוואה לכ-66.8 מיליון שקל (כ-66.4 מיליון שקל מיוחס לבעלי המניות) בתקופה המקבילה אשתקד. הגידול נובע בחלקו מקיטון בהוצאות מימון בגין עדכון התחייבות צירוף עסקים.

**עיקרי תוצאות הרבעון הרביעי 2018**

**הכנסות החברה** ברבעוןעלו בכ-4.9% לכ-400 מיליון שקל, בהשוואה לכ-381.2 מיליון שקל ברבעון המקביל אשתקד. הגידול בהכנסות נרשם בעיקר לאור גידול בהכנסות מגזר התוכנה, בין היתר בשל איחוד לראשונה של חברות שנרכשו במהלך הרבעון.

**הרווח הגולמי** ברבעון עלה לכ-68.7 מיליון שקל (כ-17.3% מההכנסות), בהשוואה לכ-68.4 מיליון שקל ברבעון המקביל אשתקד (17.9% מההכנסות).

**הרווח התפעולי** ברבעון הסתכם בכ-29.5 מיליון שקל (7.4% מההכנסות), בהשוואה לכ-30 מיליון שקל (7.9% מההכנסות) ברבעון המקביל אשתקד.

**ה-EBITDA** ברבעון הסתכם בכ-34.3 מיליון שקל, בהשוואה לכ-34.4 מיליון שקל ברבעון המקביל אשתקד.

**החברה סיימה את הרבעון הרביעי לשנת 2018 עם רווח נקי** של כ-20.8 מיליון שקל (כ-19.2 מיליון שקל מיוחס לבעלי המניות), בהשוואה לכ-20.1 מיליון שקל (כ-19.9 מיליון שקל מיוחס לבעלי המניות) ברבעון המקביל אשתקד.

**היקף המזומנים ושווי מזומנים**, נכון ל- 31.12.18, הסתכם בכ-105.3 מיליון שקל.

**ההון העצמי** **של החברה**, נכון ל-31.12.18, עלה לכ-298.7 מיליון שקל, בהשוואה לכ-268.4 מיליון שקל בסוף שנת 2017.

**וואן טכנולוגיות תוכנה** הינה אחת מחברות ה-IT המובילות במשק. החברה מספקת פתרונות מחשוב מקצה לקצה One1 Home for IT, ללמעלה מ-1,500 לקוחות במגזרי המשק השונים: טלקום, תעשיה, היי-טק, בנקאות ופיננסים, ביטוח, קמעונאות, מסחר ועוד. בחברה מועסקים מעל ל- 3,000 עובדים מקצועיים בארץ ובחו"ל. החברה פועלת על בסיס אסטרטגיה ממוקדת לקוח ומעניקה סל פתרונות מחשוב מלא, תחת קורת גג אחת; החל מתשתיות חומרה ומערכות אחסון מתקדמות ועד פתרונות ופרויקטי תוכנה מורכבים. כמו כן פועלת החברה גם בתחום שיווק מוצרי חומרה ומערכות מחשבים וכן באספקת מכלול שירותים מנוהלים בתחום המחשוב לארגונים. מניית החברה נכללת במדד ת"א 125. מנכ"ל החברה הוא מר עדי אייל.

**לפרטים: אמיר אייזנברג 0528-260285; שי אליאש 0522-546635; יוסי פינק 052-4888857; לי שיין 052-7512226; יואב נעימי 054-6300933; משרד: 03-7538828**